cyanic-selkie/wikianc huggingface dataset:
สงครามเมืองถลาง
บทสรุป
ฝ่ายพม่าแม้ว่าสามารถยึดเมืองถลางได้ได้แต่สุดท้ายฝ่ายไทยสามารถยึดเมืองถลางคืนฝ่ายพม่าถอยไป เป็นเหตุให้อะเติงหวุ่นลงโทษประหารชีวิตแม่ทัพนายกองไปจำนวนมาก อะเติงหวุ่นอยู่เมืองทวายกดขี่ชาวเมืองได้รับความเดือนร้อนมาก จนมีชาวเมืองทวายพยายามลอบสังหารอะเติงหวุ่นแต่ไม่สำเร็จ
สงครามพม่าตีเมืองถลางในพ.ศ. 2352-53 นี้ เป็นการรุกรานของพม่าที่เกิดขึ้นจริงครั้งสุดท้ายในประวัติศาสตร์ไทย หลังจากนั้นเมื่อพม่าสูญเสียอำนาจและอิทธพลในพม่าตอนล่างให้แก่อังกฤษในสงครามอังกฤษ-พม่าครั้งที่หนึ่ง (First Anglo Burmese War) ในพ.ศ. 2369 พม่าจึงไม่สามารถใช้ชายฝั่งตะนาวศรีเป็นฐานเข้ารุกรานสยามได้อีก
เหตุระเบิดในกันดะฮาร์ พ.ศ. 2564
เมื่อวันที่ 15 ตุลาคม พ.ศ. 2564 เกิดเหตุระเบิดฆ่าตัวตายภายในบริเวณมัสยิดอิหม่ามกาบาร์ ซึ่งเป็นมัสยิดชีอะฮ์ ในระหว่างการละหมาดวันศุกร์ที่จังหวัดกันดะฮาร์ ประเทศอัฟกานิสถาน มีผู้เสียชีวิตอย่างน้อย 65 คน และบาดเจ็บอีกกว่า 70 คน รัฐอิสลาม – จังหวัดโฆรอซอนอ้างความรับผิดชอบต่อเหตุโจมตีในครั้งนี้ตามการเผยแพร่รายงานของสำนักข่าวอะอ์มาก สื่อฝั่งผู้ก่อเหตุ เหตุระเบิดเกิดขึ้นหนึ่งสัปดาห์หลังจากเหตุระเบิดที่อ้างรับผิดชอบโดยรัฐอิสลาม – จังหวัดโฆรอซอน ที่มัสยิดชีอะฮ์ในเมืองกุนดุซ ส่งผลให้มีผู้เสียชีวิตอย่างน้อย 50 คน  จากเหตุระเบิดดังกล่าว ตอลิบานสัญญาว่าจะปกป้องมัสยิดชีอะฮ์ต่าง ๆ เพื่อไม่ให้เกิดเหตุรุนแรงขึ้นอีก
วัดภูเขาน้อย
วัดภูเขาน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดภูเขาน้อยตั้งขึ้นเมื่อ พ.ศ. 2432 โดยหลวงพ่อเพชร วชิโร หรือพระครูวิบูลย์ธรรมสาร อดีตเจ้าคณะอำเภอเกาะสมุย ซึ่งขณะนั้นเกาะพะงันเป็นตำบลหนึ่งของอำเภอเกาะสมุย ท่านจึงปกครองทั้งสมุยและเกาะพะงัน หลวงพ่อเพชรมีพื้นเพเป็นชาวเกาะพะงันแต่กำเนิด ภายในวัดยังมีหลักฐานคือรอยเท้าของหลวงพ่อเพชรที่ปรากฏอยู่หลายแห่ง
โบราณที่สำคัญ คือ เจดีย์ประธานและเจดีย์รายบนยอดเขา ตั้งอยู่บนเนินเขาเตี้ย ๆ ที่ถมปรับพื้นที่เป็นลานรูปสี่เหลี่ยมผืนผ้า เจดีย์มีเรือนธาตุทรงสูง ฐานเขียง 3 ชั้น มีการต่อเติมฐานเขียง มีเจดีย์ทิศขนาดใหญ่ 6 องค์ และขนาดเล็ก 4 องค์ คาดว่าเป็นการก่อสร้างขึ้นใหม่ เจดีย์ประธาน บรรจุพระบรมสารีริกธาตุประกอบด้วยฐานเขียง ถัดขึ้นไปเป็นเรือนธาตุทรงสู ประตูหลอก 4 ด้าน เหนือบัวหงายเรือนธาตุประดับด้วยกระจังสามเหลี่ยม ถัดขึ้นไปเป็นฐานบัวแปดเหลี่ยมรองรับองค์ระฆังขนาดเล็ก ส่วนยอดเป็นปล้องไฉน 5 ปล้อง และปลียอด และอุโบสถเก่าอยู่ทางด้านเหนือ ภายในมีพระพุทธรูปเก่าเป็นพระประธาน 1 องค์ และพระพุทธรูปจำหลักไม้อีก 3 องค์
พ.ศ. 207
พุทธศักราช 207 ใกล้เคียงกับ ก่อน ค.ศ. 337
Termination signal
termination signal เป็นส่วนท้ายสุดของโครโมโซมเมื่อกำลังถอดรหัสดีเอ็นเอเป็นอาร์เอ็นเอ โดยส่วนแรกสุดที่ถอดรหัสเรียกว่า promoter
อาร์เอ็นเอพอลิเมอเรสเป็นเอนไซม์ที่อำนวยให้ถอดรหัสของดีเอ็นเอเป็นอาร์เอ็นเอ เอนไซม์จะเข้าจับส่วน promoter แล้วคลายโครงสร้างเป็นเกลียวของดีเอ็นเอ เพื่อใช้ดีเอ็นเอเส้นเดี่ยวเป็นแบบสังเคราะห์อาร์เอ็นเอ เอนไซม์จะมีปฏิกิริยาเช่นนี้ไปจนถึง termination signal แล้วยุติการถอดรหัส ณ จุดนี้
จอมพล (ประเทศไทย)
จอมพล เป็นยศทหารชั้นสูงสุดของกองทัพไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) จอมพลเรือ (ทหารเรือ) และจอมพลอากาศ (ทหารอากาศ) (ตามพระราชบัญญัติยศทหาร พ.ศ. ๒๔๗๙) โดยเป็นยศสูงกว่าพลเอก และเป็นรองแต่เพียงจอมทัพไทยเท่านั้น (จอมทัพเป็นตำแหน่งมิใช่ยศทางการทหาร จอมทัพไทยหรือพระมหากษัตริย์ทรงดำรงยศ จอมพล จอมพลเรือ และ จอมพลอากาศ) ปัจจุบัน ผู้บัญชาการทหารสูงสุด ผู้บัญชาการเหล่าทัพ ปลัดกระทรวงกลาโหม จะรับเงินเดือนอัตราพลเอกพิเศษ (เทียบเท่าอัตราจอมพลเดิม) แต่ไม่ได้รับพระราชทานยศจอมพล เนื่องจาก ยศจอมพล จอมพลเรือ และ จอมพลอากาศ เป็นยศสำหรับจอมทัพไทยเท่านั้น
ประวัติ
ยศจอมพลในประเทศไทยมีขึ้นในสมัยพระบาทสมเด็จพระมงกุฎเกล้าเจ้าอยู่หัว ทรงพระราชดำริตามแบบธรรมเนียมทหารในต่างประเทศ โดยทรงพระกรุณาโปรดเกล้าฯ พระราชทานยศจอมพลแก่ สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช จเรทหารทั่วไป เป็นพระองค์แรก ต่อมาได้โปรดเกล้าฯ พระราชทานยศจอมพลแก่ พระเจ้าบรมวงศ์เธอ กรมหลวงนครไชยศรีสุรเดช เสนาบดีกระทรวงกลาโหม และสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสนาธิการทหารบก และพระราชทานยศจอมพลเรือแก่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงทหารเรือ ต่อมาเมื่อโปรดเกล้าฯ ให้เจ้าฟ้าบริพัตรสุขุมพันธุ์ ทรงย้ายมาเป็นเสนาธิการทหารบก ก็ทรงพระกรุณาโปรดเกล้าฯ พระราชทานยศจอมพลให้ด้วย
ภายหลังการเปลี่ยนแปลงรูปแบบการปกครอง มีการปรับสายการบังคับบัญชาทหาร จากกองทัพน้อย กองพล กรม กองพัน เหลือเพียงระดับกองพัน จึงไม่มีการพระราชทานยศจอมพล จนกระทั่งหลังสงครามโลกครั้งที่สอง ได้มีการขอพระราชทานยศจอมพล จอมพลเรือ และจอมพลอากาศ ให้แก่ผู้ดำรงตำแหน่งผู้บัญชาการทหารสูงสุด และ ยศจอมพลให้แก่ผู้บัญชาการทหารบก ยศจอมพลเรือแก่ผู้บัญชาการทหารเรือ และยศจอมพลอากาศแก่ผู้บัญชาการทหารอากาศ และต่อมาได้มีการขอพระราชทานยศจอมพลสามเหล่าทัพให้เฉพาะผู้ที่ดำรงตำแหน่งผู้บัญชาการทหารสูงสุดเพียงตำแหน่งเดียว
นายทหารผู้ได้รับพระราชทานยศจอมพลคนสุดท้าย คือ จอมพลเกรียงไกร อัตตะนันทน์ เมื่อ พ.ศ. 2515 ภายหลังเหตุการณ์ 14 ตุลาคม 2516 เป็นต้นมา ก็ไม่มีการแต่งตั้งยศจอมพลอีกเลย มีเพียงแต่งตั้งยศ พลเอก พลเรือเอก พลอากาศเอก สามเหล่าทัพ ซึ่งได้โปรดเกล้าฯ พระราชทานแก่ผู้บัญชาการทหารสูงสุดของไทย, ปลัดกระทรวงกลาโหม รวมถึงการพระราชทานยศแบบพิเศษ เช่น พลเอก เปรม ติณสูลานนท์ เมื่อเดือนกรกฎาคม พ.ศ. 2529 ขณะที่พลเอกเปรมฯ ดำรงตำแหน่งนายกรัฐมนตรีและรัฐมนตรีว่าการกระทรวงกลาโหม, พลเอก ชาติชาย ชุณหะวัณ เมื่อ พ.ศ. 2531 ขณะที่พลเอกชาติชาย ดำรงตำแหน่งนายกรัฐมนตรีและรัฐมนตรีว่าการกระทรวงกลาโหม, พลเอก เชษฐา ฐานะจาโร เมื่อ พ.ศ. 2540 อดีตผู้บัญชาการทหารบก ได้รับพระราชทานยศแบบพิเศษ, พลเรือเอก ประพัฒน์ กฤษณจันทร์ เมื่อ พ.ศ. 2534 อดีตผู้บัญชาการทหารเรือและรัฐมนตรีว่าการกระทรวงกลาโหม ได้รับพระราชทานยศแบบพิเศษ และ พลเอก ธรรมรักษ์ อิศรางกูร ณ อยุธยา เมื่อ พ.ศ. 2546 อดีตรองนายกรัฐมนตรี และรัฐมนตรีว่าการกระทรวงกลาโหม ได้รับพระราชทานยศแบบพิเศษ ในการพระราชทานยศจอมพล จะพระราชทานคทาจอมพล ที่มีลักษณะเป็นรูปครุฑพ่าห์ ด้านล่างของด้ามคทาประดิษฐ์เป็นรูปทรงมัณฑ์ 3 ยอด ประดับด้วยแก้วผลึกสีเขียวสลับแดง ที่ด้ามมีจารึกนามจอมพลพร้อมด้วยวันที่ได้รับพระราชทาน
ปัจจุบัน ผู้บัญชาการทหารสูงสุด ผู้บัญชาการเหล่าทัพ ปลัดกระทรวงกลาโหม จะรับเงินเดือนอัตราพลเอกพิเศษ (เทียบเท่าอัตราจอมพลเดิม) แต่ไม่ได้รับพระราชทานยศจอมพล เนื่องจาก ยศจอมพล จอมพลเรือ และ จอมพลอากาศ เป็นยศสำหรับจอมทัพไทยเท่านั้น
เครื่องหมายประจำยศจอมพล
''ภาพธงที่แสดงในที่นี้ เป็นธงตามพระราชบัญญัติธง พ.ศ. 2522''
สนามกีฬาแห่งชาติตาอาลี
สนามกีฬาแห่งชาติ (Grawnd Nazzjonali) เป็นสนามฟุตบอลที่ตั้งอยู่ที่ตาอาลี (Ta' Qali) ในประเทศมอลตา สนามแห่งนี้เป็นที่ตั้งของสำนักงานใหญ่สมาคมฟุตบอลมอลตา มีความจุ 16,997 ที่นั่ง นับเป็นสนามกีฬาที่ใหญ่ที่สุดในประเทศ และยังเป็นสนามเหย้าของฟุตบอลทีมชาติมอลตา และเป็น 1 ใน 4 สนามที่ใช้จัดการแข่งขันมอลตีสพรีเมียร์ลีก
จอมพล (ประเทศไทย)
รายพระนามจอมทัพไทย
พระมหากษัตริย์ไทยทรงดำรงตำแหน่ง จอมทัพไทย ดำรงพระยศจอมพล จำนวน 5 พระองค์ คือ
สนามกีฬาแห่งชาติตาอาลี
สนามกีฬาแห่งชาติเคยใช้จัดการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2014 โดยใช้จัดการแข่งขันที่นี่ทั้งหมด 7 นัด ซึ่งรวมถึงพิธีเปิด การแข่งขันรอบแบ่งกลุ่ม 3 นัด รอบรองชนะเลิศ และรอบชิงชนะเลิศ ซึ่งอังกฤษสามารถเอาชนะการยิงลูกโทษเหนือเนเธอร์แลนด์ไปได้ ในนัดนั้นมีผู้เข้าชม 9,422 คน
จอมพล (ประเทศไทย)
รายพระนามและรายนามจอมพลในประเทศไทย
สำหรับพระบรมวงศานุวงศ์ชั้นผู้ใหญ่ ซึ่งดำรงพระยศเป็นจอมพล และนายทหารของกองทัพบกไทย กองทัพเรือไทย กองทัพอากาศไทย และกองบัญชาการทหารสูงสุด ซึ่งมียศจอมพล มีทั้งสิ้น 6 พระองค์ และ นายทหารชั้นจอมพลทั้งหมด 11 ท่าน
ทำโดยคนไทย
ทำโดยคนไทย เป็นคอนเสิร์ตใหญ่ครั้งแรกของวงคาราบาว เมื่อวันเสาร์ที่ 9 กุมภาพันธ์ พ.ศ. 2528 ณ สนามจักรยานเวโลโดรม ในศูนย์กีฬาหัวหมาก ซึ่งเป็นครั้งแรกของศิลปินไทยที่มีการจัดคอนเสิร์ตในสนามกีฬา และมีการถ่ายทอดสดทางสถานีโทรทัศน์สีกองทัพบกช่อง 7 อีกด้วย คอนเสิร์ตครั้งนี้มีผู้ชมประมาณ 60,000 คน
การแสดง
ทำโดยคนไทย อำนวยการสร้างโดยกลุ่มนินจารีเทิร์น ซึ่งมีชนินทร์ โปสาภิวัฒน์ และสมชาย ชีวสุทธานนท์ เป็นผู้จัดการแสดง ปรุงแต่งเสียงโดย เจษฎา พัฒนถาบุตร โดยมีเครื่องดื่มโค้กเป็นผู้สนับสนุน คอนเสิร์ตครั้งนี้ได้รับเกียรติจากศิลปินคนอื่น ๆ ได้แก่ สุรสีห์ อิทธิกุล และ พงษ์เทพ กระโดนชำนาญ มาร่วมแสดงด้วย การตั้งเวทีเริ่มขึ้นเมื่อวันที่ 30 มกราคม พ.ศ. 2528 ถึงวันที่ 1 กุมภาพันธ์ ปีเดียวกัน การซ้อมใหญ่เกิดขึ้นในวันที่ 8 กุมภาพันธ์ หรือก่อนการแสดงจริงเพียง 1 วัน
คอนเสิร์ตเปิดให้ผู้ชมเข้าในเวลา 15.00 น. แต่จำนวนผู้ชมแออัดตั้งแต่ยังไม่เปิดประตู จนทำให้การจราจรติดขัดจนถึงหน้ามหาวิทยาลัยรามคำแหง การแสดงเริ่มต้นในเวลา 18.00 น. ด้วยการโซโลกลองของ เป้า - อำนาจ ลูกจันทร์ ในเพลง ท.ทหารอดทน และเปิดตัวด้วยเพลง มนต์เพลงคาราบาว โดยสถานีโทรทัศน์สีกองทัพบกช่อง 7 ได้ทำการถ่ายทอดการแสดงด้วย โดยใช้ชื่อว่า คาราบาว อินคอนเสิร์ต
ทำโดยคนไทย เป็นต้นแบบของอีกหลายคอนเสิร์ตในภายหลัง จนกระทั่งวันที่ 14 พฤษภาคม พ.ศ. 2547 วงคาราบาวก็ได้จัดคอนเสิร์ตครั้งใหญ่ในชื่อว่า คอนเสิร์ต เมด อิน ไทยแลนด์ ภาค 2546 สังคายนา ณ อิมแพ็ค อารีน่า เมืองทองธานี เสมือนการแก้ตัวจากคอนเสิร์ตครั้งนี้ด้วย ซึ่งโปสเตอร์และบัตรคอนเสิร์ตก็เป็นรูปจากการแสดงทำโดยคนไทยด้วย และการแสดงก็ได้จบลงด้วยดี
ในปี พ.ศ. 2554 วอร์นเนอร์ มิวสิก ไทยแลนด์ ต้นสังกัดปัจจุบันของวงได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบดีวีดี โดยได้ตัดการโซโล่กลองก่อนเริ่มการแสดงของเป้า - อำนาจ ลูกจันทร์ ออก และเซ็นเซอร์การสูบบุหรี่ขณะเล่นกีตาร์ของเล็ก - ปรีชา ชนะภัย
และในวันที่ 19 - 20 มีนาคม ปีเดียวกัน วงคาราบาวได้จัดทำโดยคนไทยครั้งที่ 2 หรือคาราบาว เวโลโดม รีเทิร์น คอนเสิร์ต อย่างอลังการ ณ สถานที่จัดเดิม ซึ่งเป็นส่วนหนึ่งของมหกรรมดนตรี 30 ปี คาราบาว และได้ออกบันทึกการแสดงในครั้งนั้นในรูปแบบวีซีดีและดีวีดีออกมาจำหน่ายด้วย และยังได้มีสมาชิกวงคาราบาวยุคคลาสสิกขึ้นคอนเสิร์ตด้วย ขาดเพียงเป้า - อำนาจ ลูกจันทร์ ที่มีปัญหาด้านสุขภาพ คอนเสิร์ตครั้งนี้จึงเปรียบเสมือนการแก้ตัวจากทำโดยคนไทยอีกครั้งหนึ่ง และการแสดงก็ได้จบลงด้วยดี
แคธารีน เฟรเซอร์ มิสเตรสส์แห่งซอลเทิน
แคธารีน เฟรเซอร์ มิสเตรสส์แห่งซอลเทิน (Katharine Fraser, Mistress of Saltoun; เกิดเมื่อวันที่ 11 ตุลาคม ค.ศ. 1957 ณ ประเทศสกอตแลนด์) เป็นธิดาคนโตของ อเล็กซานเดอร์ แรมเซย์แห่งมาร์ กับ ฟลอรา เฟรเซอร์ เลดีที่ 21 แห่งซัลทูน เธอเป็นพระนัดดาใน เจ้าหญิงแพทริเซียแห่งคอนน็อต พระปนัดดาใน เจ้าชายอาร์เธอร์ ดยุกแห่งคอนน็อตและสแตรธเอิร์น เฟรเซอร์สืบเชื้อสายมาจาก สมเด็จพระราชินีนาถวิกตอเรีย ผ่านทางสายบิดา เธอยังมีศักดิ์เป็นพระญาติชั้นที่ 3 ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ สมเด็จพระราชินีนาถมาร์เกรเธอที่ 2 แห่งเดนมาร์ก ทั้งยังมีสิทธิในการสิบราชบัลลังก์แห่งสหราชอาณาจักรอีกด้วย
สมรส
เฟรเซอร์สมรสกับ มาร์ก นิโคลสัน เมื่อวันที่ 3 พฤษภาคม ค.ศ. 1980 มีบุตรดังนี้
อเล็กซานเดอร์ เฟรเซอร์ บุตรชายคนสุดท้อง ได้ใช้นามสกุลของเธอ เนื่องจากต้องดำรงตำแหน่งของมารดา
ฟุงชาล
ฟุงชาล (Funchal) เป็นเมืองใหญ่ที่สุดและเมืองหลวงของหมู่เกาะมาเดรา ดินแดนปกครองตนเองของโปรตุเกส เมืองมีประชากร 111,892 คน เป็นเมืองหลวงของมาเดรามากกว่า 5 ศตวรรษ
พ.ศ. 208
พุทธศักราช 208 ใกล้เคียงกับ ก่อน ค.ศ. 336
ปลาแพะเหลือง
มีลำตัวยาวเล็กน้อย คางมีหนวดเรียวยาว 2 เส้น ปากบนและปากล่างมีแถบของฟันซี่เล็ก บนเพดานปากด้านข้างแต่ละข้างมีฟันหนึ่งแถบ และแนวกลางเพดานปากส่วนหน้ามีฟัน 2 หย่อมเล็ก ๆ ช่องระหว่างครีบหลังทั้ง 2 อันมีเกล็ดคั่นกลาง 5 1/2 เกล็ด แนวของคอดหางมีเกล็ด 12-13 เกล็ด ด้านหลังมีสีเขียวออกเงินหรือชมพู และกลายเป็นสีเงินบริเวณด้านข้างและท้อง ด้านข้างลำตัวมีแถบสีเหลืองทองหรือส้ม 2 แถบ พาดตามแนวยาวลำตัว เป็นลักษณะเด่น ขอบปลายสุดของครีบหลังอันแรกเป็นสีดำ ส่วนที่เหลือเป็นสีเหลืองคล้ำ 2 แถบ ขอบท้ายของครีบหางเป็นสีคล้ำ หนวดสีขาว
มีความยาวโดยเฉลี่ย 20 เซนติเมตร ยาวที่สุด 23 เซนติเมตร กระจายพันธุ์ตามแถบชายฝั่งที่เป็นพื้นโคลน และอาจพบได้ในแหล่งน้ำกร่อย ในภูมิภาคมหาสมุทรอินเดียและแปซิฟิคฝั่งตะวันตก มีการประมงบ้าง
ฟาบียู เปเรย์รา ดา ซิลวา
ฟาบียู เปเรย์รา ดา ซิลวา (Fábio Pereira da Silva) หรือเป็นที่รู้จักในชื่อ ฟาบียู หรือ ฟาบียู ดา ซิลวา เกิดเมื่อวันที่ 9 กรกฎาคม ค.ศ. 1990 เป็นนักฟุตบอลชาวบราซิล เล่นในตำแหน่งแบ็กซ้าย ในทีมGrêmioของประเทศบราซิล เขามีฝาแฝดที่ชื่อ ราฟาแอล ทั้งคู่เคยเซ็นสัญญาอยู่ในสโมสรเดียวกัน คือ แมนเชสเตอร์ยูไนเต็ด ในปี ค.ศ. 2007 แต่ไม่ได้ลงเตะจนกระทั่งพวกเขาอายุ 18 ปี ใน ค.ศ. 2008
เกียรติประวัติ
แมนเชสเตอร์ยูไนเต็ด
บราซิล U17
อ้างอิง
1990
พ.ศ. 209
พุทธศักราช 209 ใกล้เคียงกับ ก่อน ค.ศ. 335
แฟรงก์ แซปพา
แฟรงก์ วินเซนต์ แซปพา (Frank Vincent Zappa ; 21 ธันวาคม ค.ศ. 1940 – 4 ธันวาคม ค.ศ. 1993) เป็นนักดนตรี นักประพันธ์เพลง นักกิจกรรม และผู้สร้างภาพยนตร์ ชาวอเมริกัน ผลงานของเขามีเอกลักษณ์ในเรื่องความไม่เหมือนใคร การแสดงที่ไม่เตรียมมาก่อนอย่างมีอิสระ การทดลองเสียงดนตรี ความสามารถพิเศษด้านดนตรี และการเสียดสีวัฒนธรรมอเมริกัน ในอาชีพเขานานกว่า 30 ปี แซปพาประพันธ์เพลงแนวร็อก ป็อป แจ๊ซ แจ๊ซฟิวชัน ออร์เคสตรา และดนตรีรูปธรรม (musique concrète) ผลิตผลงานมากกว่า 60 อัลบั้ม โดยออกกับวง เดอะมาเทอส์ออฟอินเวนชันและผลงานเดี่ยว แซปพายังกำกับภาพยนตร์ขนาดยาวและมิวสิกวิดีโอ และออกแบบปกอัลบั้ม เขาถือเป็นหนึ่งในบุคคลในการสร้างสรรค์นวัตกรรมและเป็นนักดนตรีที่มีรูปแบบของเพลงร็อกที่หลากหลายในยุคของเขา
เขาเรียนรู้การประพันธ์และการแสดงด้วยตัวเอง การได้รับอิทธิพลดนตรีที่หลากหลาย ทำให้เขาสร้างสรรค์ดนตรีที่ในบางครั้งยากต่อการจัดหมวดหมู่ ในช่วงวัยรุ่นเขาได้รับรสนิยมจากนักประพันธ์เพลงคลาสสิกยุคศตวรรษที่ 20 อย่าง เอดการ์ วาเรส, อีกอร์ สตราวินสกี, และ แอนทัน เวเบิร์น ร่วมกับแนวเพลงริทึมแอนด์บลูส์และดูวอป ในคริสต์ทศวรรษ 1950 เขาเริ่มแต่งเพลงคลาสสิกตอนเรียนไฮสกูล ในขณะเดียวกันเขาก็ยังแล่นกลองกับวงแนวรึทึมแอนด์บลูส์ ต่อมาเปลี่ยนมาเล่นกีตาร์ไฟฟ้าแทน
อ้างอิง
19401993
พรรคปฏิวัติแห่งหนุ่มสาวอันนัม
พรรคปฏิวัติแห่งหนุ่มสาวอันนัม (Revolutionary Party of Young Annam; ภาษาเวียดนาม: Tan-Viet-Cach- Manh-Bung) เป็นพรรคการเมืองในอันนัม ก่อตั้งเมื่อ พ.ศ. 2468 มีพื้นฐานมาจากชนชั้นกลางในอันนัมเหนือและมีพื้นฐานมาจากนักการเมืองที่ถูกจับขังคุกในการลุกฮือ พ.ศ. 2451 สมาชิกของกลุ่มมีการติดต่อกับกลุ่มนักปฏิวัติในไทยและจีนหลังสงครามโลกครั้งที่หนึ่ง ภายในพรรคมีทั้งนักชาตินิยมและนักคอมมิวนิสต์ ความขัดแย้งภายในพรรคทำให้พรรคนี้อ่อนแอลง ใน พ.ศ. 2472 กลุ่มนิยมคอมมิวนิสต์ได้แยกตัวออกไป และพรรคนี้ได้สลายตัวไปเมื่อ พ.ศ. 2473
วัดหนองผักนาก
วัดหนองผักนาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผักนาก อำเภอสามชุก จังหวัดสุพรรณบุรี ที่ดินตั้งวัดมีเนื้อที่ 37 ไร่
วัดหนองผักนากตั้งเมื่อ พ.ศ. 2375 ได้รับพระราชทานวิสุงคามสีมา เมื่อวันที่ 12 มีนาคม พ.ศ. 2508 เขตวิสุงคามสีมา กว้าง 30 เมตร ยาว 60 เมตร ด้านการศึกษา ทางวัดได้เปิดสอนโรงเรียนพระปริยัติแผนกธรรมเมื่อ พ.ศ. 2497 บริเวณวัดพลโบราณสถานขนาดใหญ่และพบโบราณวัตถุจำนวนมาก จึงมีดำริที่จะจัดตั้งพิพิธภัณฑ์ที่ชุมชนมีส่วนร่วมขึ้นมา
อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 15 เมตร สร้างเมื่อ พ.ศ. 2504 กุฏิสงฆ์ จำนวน 7 หลัง วิหาร กว้าง 10 เมตร ยาว 12 เมตร สร้างเมื่อ พ.ศ. 2539 ศาลาการเปรียญ กว้าง 20 เมตร ยาว 50 เมตร สร้างเมื่อ พ.ศ.2519 หอสวดมนต์ กว้าง 10 เมตร ยาว 16 เมตร สร้างเมื่อ พ.ศ. 2526 ปูชนียวัตถุมีพระประธานประจำอุโบสถ
พิชิต ช.ศิริวัฒน์
พิชิต ช.ศิริวัฒน์ อดีตแชมป์โลกชาวไทย ของสมาคมมวยโลก (WBA) ร​ุ่นจูเนียร์ฟลายเวท เป็นน้องชายแท้ ๆ ของพิชิต ศิษย์บางพระจันทร์ ซึ่งเป็นแชมป์โลก ของสหพันธ์มวยนานาชาติ (IBF) รุ่นฟลายเวท มีชื่อจริงว่า สมโภชน์ หาญวิชาชัย (ชื่อเล่น: เต้)
ประวัติ
เกิดที่บ้านหนองกระเทือง อำเภอเนินสง่า (เดิมเคยเป็นส่วนหนึ่งของอำเภอเมืองชัยภูมิ) จังหวัดชัยภูมิ พิชิต เดิมเคยใช้ชื่อว่า พิชิตน้อย ศิษย์บางพระจันทร์ เคยชกมวยไทยมาก่อน โดยชกมาตั้งแต่อายุ 9 ขวบ เคยชิงแชมป์ของเวทีลุมพินีถึง 2 ครั้ง กับ คมพยัคฆ์ สิงห์มณี แต่ไม่ประสบความสำเร็จ จึงหันมาชกมวยสากลอาชีพ โดยขึ้นชกครั้งแรกเมื่อ 8 สิงหาคม พ.ศ. 2536 ชนะคะแนน เมลวิน มากราโม ที่ กรุงเทพฯ ทำสถิติชกชนะรวดมาตลอด 8 ครั้ง จึงได้ขึ้นชิงแชมป์โลกของสมาคมมวยโลก (WBA) ในรุ่นจูเนียร์ฟลายเวท ในฐานะรองแชมป์โลกอันดับ 10 กับเลโอ กาเมซ นักชาวเวเนซุเอลา เจ้าของตำแหน่ง ที่มหาวิทยาลัยรามคำแหง เมื่อ 9 ตุลาคม พ.ศ. 2537 พิชิตน้อยทำคะแนนนำมาตลอดเพราะมีความได้เปรียบทุกอย่าง ทั้งสถานที่ และอายุ แต่ทว่าเมื่อถึงยกที่ 6 ถูกหมัดสวนของกาเมซสวนมาทำให้กรรมการปรี่เข้าไปนับจนถึง 9 และจับแพ้ทีเคโอไปในที่สุด
หลังจากนั้นเมื่อพิชิตพี่ชายได้แขวนนวมไปแล้ว พิชิตน้อย ได้เปลี่ยนชื่อใหม่เป็น พิชิต ช.ศิริวัฒน์ มีผู้สนับสนุนคือ นายชัยภักดิ์ ศิริวัฒน์ พร้อมกับ ดาวรุ่ง ชูวัฒนะ ที่เสียแชมป์โลกไปก่อนหน้านั้น พิชิตชกทำฟอร์มอีกหลายครั้ง จนได้ตำแหน่งแชมป์พาบา  (PABA) และรองแชมป์โลกอันดับ 1 ของ WBA ในรุ่นจูเนียร์ฟลายเวท เมื่อ พ.ศ. 2538 และได้ชิงแชมป์โลกอีกครั้งซึ่งเป็นไฟท์บังคับในรุ่นเดิม สถาบันเดิมกับ เคจิ ยามางูจิ นักมวยชาวญี่ปุ่นที่โอซากะ ในปลายปี พ.ศ. 2539 ซึ่งไม่มีการถ่ายทอดสดกลับมาทางประเทศไทยเนื่องจากติดพิธีสวนสนามของพิธีถวายสัตย์ปฏิญาณตนและสวนสนามของทหารรักษาพระองค์ ปรากฏว่าพิชิตสามารถเอาชนะทีเคโอไปได้เพียงยกที่ 2 อย่างรวดเร็วผิดความคาดหมาย และหลังจากนั้นพิชิตสามารถป้องกันตำแหน่งไว้ได้อีกหลายครั้ง จนกระทั่งในปี พ.ศ. 2543 พิชิตไม่ได้ป้องกันตำแหน่งนานแล้ว จึงถูกปลด หลังจากนั้นอีกประมาณปีกว่าจึงได้มีโอกาสชิงแชมป์โลกไฟท์บังคับรุ่นเดิมสถาบัน​เดิมอีกครั้ง ที่สหรัฐอเมริกา กับ โรเซนโด อัลบาเรซ นักมวยเจ้าของตำแหน่งชาวนิการากัว อดีตแชมป์โลก WBA รุ่นสตอร์วเวท ผลการชกเป็นพิชิตฝ่ายแพ้ทีเคโอไปในยกที่ 12
หลังจากนั้น พิชิตได้เดินทางไปประกอบอาชีพเป็นเทรนเนอร์ที่ประเทศญี่ปุ่นอยู่ระยะหนึ่ง โดยเดินทางตาม อิสมาเอล ซาลัส เทรนเนอร์ชาวคิวบา ที่เป็นเคยผู้ฝึกสอนมาก่อน รวมทั้งได้ขึ้นชกไปด้วยที่นั่นเป็นจำนวน 2 ครั้ง ก่อนที่จะแขวนนวมไปในที่สุด โดยครั้งสุดท้ายสามารถเอาชนะคะแนนนักมวยดาวรุ่งชาวญี่ปุ่นที่โอซากะได้ด้วย
ชีวิตครอบครัวสมรสกับ อมรรัตน์ ภัทรวดี เมื่อวันที่ 30 เมษายน พ.ศ. 2542 มีบุตรชาย-บุตรสาวด้วยกัน 2 คน ปัจจุบัน  พิชิตได้ประกอบธุรกิจฟาร์มกุ้ง และฟาร์มปลานิล ที่จังหวัดชัยภูมิ บ้านเกิด
สิริพงศ์ อังคสกุลเกียรติ
สิริพงศ์ อังคสกุลเกียรติ (ชื่อเล่น; โต้ง, เกิด 26 สิงหาคม พ.ศ. 2519) เป็นนักการเมืองชาวไทย อดีตสมาชิกสภาผู้แทนราษฎรจังหวัดศรีสะเกษ เขต 1 สังกัดพรรคภูมิใจไทย ประธานกรรมาธิการวิสามัญพิจารณาศึกษาผลกระทบจากการประกอบธุรกิจออนไลน์และการทำธุรกรรมผ่านช่องทางอิเล็กทรอนิกส์ ในสภาผู้แทนราษฎรไทย ชุดที่ 25 อดีตสมาชิกสภาผู้แทนราษฎรจังหวัดศรีสะเกษ เขต 1 สังกัดพรรคชาติไทย
ประวัติ
นายสิริพงศ์เกิดเมื่อวันที่ 26 สิงหาคม พ.ศ. 2519 ที่ตำบลเมืองเหนือ อำเภอเมืองศรีสะเกษ จังหวัดศรีสะเกษ เป็นบุตรของนายฉัฐมงคล อังคสกุลเกียรติ นายกเทศมนตรีเทศบาลเมืองศรีสะเกษ และนางสกุลทิพย์ อังคสกุลเกียรติ สำเร็จการศึกษาระดับประถมศึกษา จากโรงเรียนมารีวิทยา ศรีสะเกษ มัธยมศึกษา จากโรงเรียน ภ.ป.ร. ราชวิทยาลัย ในพระบรมราชูปถัมภ์ ปริญญาตรี จากวิทยาลัยวิศวกรรมศาสตร์ มหาวิทยาลัยรังสิต, ปริญญาโท จากสาขาการจัดการระบบสารสนเทศ (MIS) มหาวิทยาลัยโคโลราโด เดนเวอร์ สหรัฐอเมริกา (United States of America) และปริญญาเอก คณะเกษตร จากสาขาเกษตรเขตร้อน (หลักสูตรนานาชาติ) มหาวิทยาลัยเกษตรศาสตร์
การทำงาน
แต่เดิมครอบครัวทำอาชีพโรงสีไฟ แต่ต่อมาประสบภาวะขาดทุน จึงหันมาประกอบธุรกิจค้าวัสดุก่อสร้าง จำหน่ายคอนกรีตผสมเสร็จ รายเดียวในจังหวัดศรีสะเกษ กิจการเติบโตตามลำดับ ครอบครัวมีฐานะดีขึ้น ก่อนที่บิดาจะสนับสนุนให้นายสิริพงศ์เรียนทางด้านวิศวกรรมศาสตร์ มหาวิทยาลัยรังสิต
หลังเรียนจบ นายสิริพงศ์ทำงานที่บริษัทที่ปรึกษาออกแบบถนนของกรมทางหลวงชนบท และกรมโยธาธิการ ก่อนตัดสินใจไปเรียนปริญญาโทที่ประเทศสหรัฐอเมริกา หลังเรียนจบ กลับมาสานต่อโครงการบ้านจัดสรรของครอบครัวในจังหวัดศรีสะเกษ กระทั่งปิดโครงการสำเร็จ บิดาจึงนำกำไรมาซื้อที่ดินอีกแปลงหนึ่งให้เป็นสมบัติเพื่อต่อยอดธุรกิจ
นายสิริพงศ์จึงได้ก่อตั้ง ห้างหุ้นส่วนจำกัด สิริมงคลพร๊อพเพอร์ตี้ ประกอบธุรกิจอสังหาริมทรัพย์ประเภทบ้านเดี่ยว ทั้งหมด 7 โครงการ รวมกว่า 1 พันยูนิตในพื้นที่จังหวัดศรีสะเกษ รวมทั้งทาวน์โฮมและอาคารพาณิชย์ ก่อนขยายธุรกิจบ้านจัดสรรไปยังพื้นที่จังหวัดอุบลราชธานี
นอกจากนี้ นายสิริพงศ์ ยังเคยทำธุรกิจอื่นอีก อาทิ โรงเรียนกวดวิชา ธุรกิจรถนำเข้า ร้านอาหารญี่ปุ่น ธุรกิจเฟรนส์ไชส์ ร้านกาแฟ รวมทั้งเป็นนายทุนให้กับภาพยนตร์เรื่อง ไทบ้าน เดอะซีรีส์ ซึ่งมีนายสุรศักดิ์ ป้องศร เป็นผู้กำกับ โดยใช้จังหวัดศรีสะเกษเป็นโลเคชั่นในการถ่ายทำ
ในปี 2561 เขาได้ยื่นสมัครในการสรรหาผู้ว่าการการกีฬาแห่งประเทศไทย แต่ไม่ได้รับคัดเลือก
งานการเมือง
นายสิริพงศ์ก้าวสู่การเมือง เป็น ส.ส.ศรีสะเกษ พรรคชาติไทย เมื่อปี 2550 และเป็นกรรมการบริหารพรรคชาติไทย แต่ถูกตัดสิทธิทางการเมือง 5 ปี ในคดียุบพรรคการเมือง พ.ศ. 2551 (บ้านเลขที่ 109) กระทั่งพ้นกำหนดเวลาถูกตัดสิทธิ์ทางการเมือง จึงได้เข้าสังกัดพรรคชาติไทยพัฒนาและเคยถูกวางตัวเป็นเลขาธิการพรรค
ต่อมานายสิริพงศ์ก็ย้ายสังกัดมาอยู่พรรคภูมิใจไทย ก่อนที่จะลงสมัคร ส.ส. ศรีสะเกษ เขต 1 พรรคภูมิใจไทย ชนะนายธเนศ เครือรัตน์ ผู้สมัครจากพรรคเพื่อไทย กว่า 9.6 พันคะแนน เป็น ส.ส. สมัยที่ 2 ได้เป็นผลสำเร็จ
สมาชิกสภาผู้แทนราษฎร
นายสิริพงศ์ อังคสกุลเกียรติ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พ.ศ. 210
พุทธศักราช 210 ใกล้เคียงกับ ก่อน ค.ศ. 334
อับดุล มานัน อิซมาอิล
ดาโต๊ะ ฮาจี อับดุล มานัน อิซมาอิล (28 มิถุนายน ค.ศ. 1948 – 12 กุมภาพันธ์ ค.ศ. 2018) เป็นนักการเมืองชาวมาเลเซีย เป็นสมาชิกสภาผู้แทนราษฎรรัฐปะหัง และเป็นสมาชิกอัมโน อับดุล มานัน อิซมาอิล เสียชีวิตเมื่อวันที่ 12 กุมภาพันธ์ ค.ศ. 2018 ด้วยวัย 69 ปี เนื่องจากหัวใจวายภายหลังตกในห้องน้ำ
วอลเลย์บอลชายทีมชาติคาซัคสถาน
วอลเลย์บอลชายทีมชาติคาซัคสถาน (Мужская сборная Казахстана по волейболу) เป็นตัวแทนของประเทศคาซัคสถาน ในการแข่งขันวอลเลย์บอลระดับนานาชาติ รวมถึงนัดกระชับมิตร
พ.ศ. 211
พุทธศักราช 211 ใกล้เคียงกับ ก่อน คริสต์ศักราช 333
พ.ศ. 212
พุทธศักราช 212 ใกล้เคียงกับ ก่อน คริสต์ศักราช 332
พรรคสังคมนิยมประชาธิปไตยเวียดนาม
พรรคสังคมนิยมประชาธิปไตยเวียดนาม (The Viet Nam Democratic Socialist Party; ภาษาเวียดนาม: Đảng Dân chủ Xã hội Việt Nam) เป็นพรรคการเมืองในเวียดนามใต้ ก่อตั้งเมื่อ พ.ศ. 2487 โดยฮวีญฟู๊โส ผู้ก่อตั้งฮว่าหาว พรรคนี้ก่อตั้งโดยการรวมตัวกันนักสังคมนิยมที่เป็นชนชั้นกลางในไซ่ง่อนและจังหวัดใกล้เคียง ฮวีญฟู๊โสถูกเวียดมินห์ฆ่าตายเมื่อ พ.ศ. 2490 หลังจากนั้นพรรคจึงสลายตัวไป ต่อมาในเดือนกุมภาพันธ์ พ.ศ. 2498 นายพลเหงียนซ้ากโหง่ได้กล่าวอ้างว่าได้ฟื้นฟูพรรคนี้ขึ้นอีก พรรคนี้ได้สามที่นั่งในการเลือกตั้งแห่งชาติเมื่อ พ.ศ. 2502
ทอม บริวเวอร์
ทอม บริวเวอร์ (3 กันยายน ค.ศ. 1931 – 15 กุมภาพันธ์ ค.ศ. 2018) เป็นนักเบสบอลชาวอเมริกัน ในตำแหน่งคนขว้างลูกขวา และเคยเล่นให้กับบอสตันเรสซ็อก ตั้งแต่ปี ค.ศ. 1954 จนถึง ค.ศ. 1961 บริวเวอร์เสียชีวิตเมื่อวันที่ 15 กุมภาพันธ์ ค.ศ. 2018 ที่รัฐเซาท์แคโรไลนา ด้วยวัย 86 ปี
แหล่งข้อมูลอื่น
, or Retroseet, or SABR Biography Project
ปลาแพะลาย
มีลักษณะสำคัญ คือ กลางลำตัวมีแถบหนาสีน้ำตาลเข้มพาดตามยาวลำตัว อันเป็นที่มาของชื่อ ท้องมีลายจุดสีแดง ปลายครีบหลังทั้งสองอันมีสีน้ำตาลเข้ม ครีบหางท่อนบนและท่อนล่างมีแถบสีน้ำตาลเข้ม 4-5 แถบ
ขนาดโตเต็มที่ประมาณ 30 เซนติเมตร ขนาดโดยเฉลี่ย 20 เซนติเมตร
พบกระจายพันธุ์อยู่ในแนวปะการังตลอดทั้งแถบอินโด-แปซิฟิก ไปจนถึงสิงคโปร์และออสเตรเลีย พบทั้งในเขตเขตน้ำตื้นจนถึงระดับลึกมากกว่า 20 เมตร บริเวณพื้นทะเลที่เป็นทรายปนโคลนและมีน้ำขุ่น ออกหากินในเวลากลางวัน โดยใช้หนวดคุ้ยเขี่ยสัตว์น้ำขนาดเล็กที่หลบอยู่ใต้พื้นเป็นอาหาร  เป็นปลาที่มีการนำมาบริโภคบ้าง
พิพิธภัณฑ์สึนามิระหว่างประเทศ
พิพิธภัณฑ์ประกอบด้วยนิทรรศการภาพถ่ายในร่มประมาณ 100 ตารางเมตร และเรือตำรวจ (หมายเลข ต.813) ที่ถูกซัดขึ้นจากทะเลเข้ามาในฝั่งลึกถึง 1-2 กิโลเมตร
การจัดสร้าง
แรกเริ่มเดิมทีได้มีโครงการจัดสร้างพิพิธภัณฑ์ขึ้น ซึ่งได้ตัดสินใจเลือกสถานที่ในบริเวณอนุสรณ์สถานที่มีเรือตำรวจหมายเลข 813 ตั้งอยู่ โดยมีวัตถุประสงค์ในการจัดสร้างพิพิธภัณฑ์แห่งนี้ เพื่อเป็นการช่วยเหลือให้คนรุ่นหลังได้มีโอกาสศึกษาถึงภัยพิบัติจากทางทะเล และเป็นการนำเสนอบทเรียนที่เกิดขึ้น รวมถึงเป็นแนวทางป้องกันภัยที่อาจเกิดขึ้นอีกในอนาคต
รายชื่อปลัดสำนักนายกรัฐมนตรีของไทย
ปลัดสำนักนายกรัฐมนตรี เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของสำนักนายกรัฐมนตรี
ปลัดกระทรวงคนหนึ่งมีอำนาจหน้าที่ดังนี้
รายนามปลัดสำนักนายกรัฐมนตรี
นับตั้งแต่การเปลี่ยนแปลงการปกครอง พ.ศ. 2475 ประเทศไทยมีการแต่งตั้งปลัดบัญชาการสำนักนายกรัฐมนตรี คือ หลวงวิจิตรวาทการ (วิจิตร วิจิตรวาทการ) เพียงคนเดียว ต่อมาจึงเรียกชื่อตำแหน่งว่าปลัดสำนักนายกรัฐมนตรี ดังนี้
พรรคเกิ่นลาว
พรรคเกิ่นลาวหรือพรรคปฏิวัติแรงงานปัจเจกนิยม (Personalist Labor Revolutionary Party; ภาษาเวียดนาม: Cần lao Nhân vị Cách Mạng Ðảng) เป็นพรรคการเมืองลับในเวียดนามใต้ ตั้งขึ้นเพื่อสนับสนุนการปกครองของ โง ดิ่นห์เสี่ยม ถูกควบคุมและสั่งการโดยโงห์ ดิ่นห์ญู มีพื้นฐานมาจากทฤษฎีปัจเจกบุคคลของศาสนาคริสต์นิกายโรมันคาทอลิกที่ได้รับอิทธิพลจากฝรั่งเศส รวมกับปรัชญาทางตะวันตกและตะวันออกอื่นๆ อย่างไรก็ตาม แทนที่พรรคนี้จะช่วยรวมประชาชนให้ต่อต้านเวียดกงอย่างเป็นหนึ่งเดียว แต่กลับเป็นเครื่องมือในการคอรัปชันของโง ดิ่นห์เสี่ยม พรรคนี้สลายตัวไปเมื่อเกิดรัฐประหารที่สหรัฐอเมริกาให้การสนับสนุนเมื่อ พ.ศ. 2506
พญาทะละ (เสนาบดี)
อัครมหาเสนาบดีพญาทะละ (အဂ္ဂမဟာသေနာပတိ ဗညားဒလ, ; บางครั้งเรียก พญาทะละ, 1518 – 1573) รัฐบุรุษ,นายพลและนักปราชญ์ชาวพม่าในระหว่างรัชสมัย พระเจ้าบุเรงนอง แห่ง ราชวงศ์ตองอู เขาเป็นที่ปรึกษาและนายพลที่พระเจ้าบุเรงนองไว้วางพระราชหฤทัยมากที่สุด และเป็นกุญแจสำคัญในการขยายและปกป้องดินแดนของ อาณาจักรตองอู ระหว่างคริสต์ทศวรรษ 1550 กระทั่งถึงแก่อสัญกรรมใน ค.ศ. 1573 รวมถึงเป็นแม่กองบูรณะ เมืองหงสาวดี ขึ้นมาใหม่ระหว่าง ค.ศ. 1565 ถึง 1568 นอกจากนี้เขายังเป็นที่รู้จักจากการริเริ่มแปลพงศาวดารมอญเรื่อง ราชาธิราช จากภาษามอญเป็นภาษาพม่าเพื่อให้คนพม่าอ่านเข้าใจได้ง่ายขึ้น พญาทะละถึงแก่อสัญกรรมระหว่างถูกเนรเทศที่ กำแพงเพชร ภายหลังจากความพ่ายแพ้ในการพยายามพิชิต อาณาจักรล้านช้าง อีกครั้ง
อ้างอิง
1518 1573
จี-ช็อค
จี-ช็อค (G-Shock) เป็นยี่ห้อของนาฬิกาที่ผลิตโดยคาสิโอ ซึ่งเป็นที่รู้จักกันอย่างแพร่หลายในเรื่องของความทนทานต่อการกระเทือน (เช่น การชนอย่างรุนแรง และ การสั่นสะเทือนอย่างหนัก) ซึ่งส่วนหนึ่งมาจากแรงสั่นสะเทือนจากแรงโน้มถ่วงของโลก นาฬิการุ่นนี้ถูกออกแบบเพื่อการกีฬา การทหาร และกิจกรรมผจญภัย และเกือบทั้งหมดของทุกรุ่นของ G-Shock จะมีฟังก์ชันของ นาฬิกาจับเวลา นับเวลาถอยหลัง ไฟส่องสว่าง และ กันน้ำได้
ประวัติ
นาฬิกา จี-ช็อค รุ่นแรกถือกำเนิดขึ้นในปี 1983 ซึ่งเป็นรุ่น Casio DW-5000C ถูกออกแบบโดย Kikuo Ibe ซึ่งเป็นวิศวกรของ Casio ภายในแนวคิดที่ชื่อว่า “Triple 10 “ คิอ แบตเตอรี่ที่สามารถรองรับการใช้งานได้นานถึง 10ปี กันน้ำที่มีระดับแรงกดได้ 10 บาร์ และสามารถทนต่อแรงกระแทกจากการตกจากที่สูงได้ถึง 10 เมตร ซึ่งได้มีการทดสอบการกับนาฬิการต้นแบบทั้ง 200 ตัว โดยการปล่อยจากหลังที่สูง หรือในหน้าต่างเรื่องราวที่สาม โดยการออกแบบฟังก์ชันที่ทนต่อการกระเทือนมีชั้นป้องกันถึง 10 ชั้นในการปกป้องกลไกลของระบบ Quartz ของนาฬิกา ซึ่งองค์ประกอบหลักภายนอกจะเป็นยางยูรีเทนซึ่งเป็นตัวกันกระแทกและป้องกันตัวเรือนนาฬิกาที่เป็นโลหะ สแตนเลส หน้าปัดนาฬิกาที่เป็นกระจก น็อตสแตนเลสที่ขันเค้ากับตัวนาฬิกา และแนวคิดในเรื่อง “Floating Module” ซึ่งเป็นกลไกของระบบ Quartz ในการลอยตัวอย่างอิสระในยูรีเทนโฟม ด้วยปุ่มกดภายนอก และ LCD ที่เชื่อมกับสายเคเบิลที่มีความยื่ดหยุ่น กับปุ่มกดที่ติดกับเรือนนาฬิกาแทนที่จะเป็นที่ตัว Quartz  นาฬิกา จี-ช็อค ถูกวางจำหนายในเดือนเมษายน ปี 1983  ซึ่งเป็นการยึดครองตลาดด้านการกีฬาและสันทนาการที่ไม่เคยมีมาก่อนสำหรับนาฬิกาเรื่อนใหญ่ที่มีฟังก์ชันการใช้งานที่เป็นประโยชน์ ในไม่กี่ปีถัดมา Casio ได้มีวางจำหน่ายนาฬิการุ่นใหม่อีกมากมายในทุกๆปี Baby-G เป็นรุ่นที่วางจำหน่ายในปี 1991 ซึ่งความนิยมในนาฬิกา G-Shock เพิ่มขึ้นอย่างรวดเร็วในช่วงศดวรรษที่ 1990 ในปี 1998 นาฬิกา จี-ช็อค 19 ล้านเรือนได้ถูกส่งไปขายทั่วโลก และเป็นที่ต้องการเป็นอย่างมาก เห็นได้จากมีการวางจำหน่ายถึง 200 รุ่นในเวลาเพียงแค่หนึงปี
ปัจจุบัน
ได้มีการพิจารณาการขยายสายการผลิตตั้งแต่นั้นเป็นต้นมาและปัจจุบัน ซึ่งได้รวมการเชื่อมกับนาฬิกาอะตอม และระบบพลังงานแสงอาทิตย์ ไว้ในรุ่นล่าสุด นาฬิกา จี-ช็อค ชุด Cockpit ได้ถูกกำหนดให้เป็นนาฬิกาจับเวลาในสนามแข่งนิสโม อย่างเป็นทางการ นาฬิกา จี-ช็อค รุ่นใหม่หลายรุ่นมีสายเป็นโลหะ (เหล็ก หรือ ไทเทเนียม) และ เข็มนาฬิกาที่ถูกออกแบบอย่างหรูหรา ทุกๆสองปี (รุ่นสำหรับ ฤดูใบไม้ผลิ/ฤดูร้อน และ รุ่นสำหรับ ฤดูฝน/ฤดูหนาว) จะมีการวางจำหน่ายรุ่นทั่วไป ส่วนรุ่นพิเศษที่มีจำนวนจำกัดจะมีการวางจำหน่ายบ่อยครั้งตลอดปี เหมือนกับนาฬิกา Swatch จี-ช็อค กลายเป็นของสะสมสำหรับหลายคน ซึ่งรุ่นที่ผุ้คนหากันมากที่สุดหลังจากที่มีการผลิดคือรุ่น Frogman รุ่นพิเศษที่มีจำนวนจำกัดเช่น Brazilian Men in Yellow สฟแ Helios และ Black Spots ก็เป็นรุ่นที่มีความต้องการสูง
Casio ยังร่วมกันผลิตนาฬิการุ่นต่าง โดยร่วมกับผู้นำสินค้าแฟชั่นที่เป็นที่นิยมเช่น A Bathing Ape (Bape) Stussy Xlarge, KIKS TYO Nano Universe, Levi's Lifted Research Group  รวมถึง Coca Cola Pulp68 Skateshop Lucky Strike และ Marlboro. จี-ช็อค เป็นที่นิยมในหมู่นักปีนเขา นักดับเพลิง หน่วยกู้ชีพ ตำรวจ นักบินอวกาศ ผู้กำกับภาพยนตร์ (Tony Scott ได้ถูกถ่ายภาพขณะส่วนนาฬิกา จี-ช็อค รุ่น GW-3000B เช่นเดียวกับรอน ฮาวเวิร์ด และ ฟรานซิส ฟอร์ด คอปโปลา) และ ทหาร อดีตหน่วยรบพิเศษ Andy McNab ได้พูดถึงลักษณะของตัวละครในนวนิยายชื่อ Nick Stone มีความเชื่อมั่นในนาฬิกา จี-ช็อค อย่างไร และตามที่ระบุในหนังสือ Blackhawk Down ของ Mark Bowden ว่า ทหารพลร่ม สวมนาฬิกา จี-ช็อค ระหว่างการสู้รบ ในช่วง 3 และ 4 ตุลาคม 1993 ซึ่งหลังจากนั้นนาฬิกา จี-ช็อค เป็นที่ได้รับความนิยมเป็นอย่างมากในกลุ่มหน่วยรบพิเศษ ทั้งทหารอเมริกัน และ องค์การสนธิสัญญาแอตแลนติกเหนือ หรือ กองกำลัง NATO อันเนื่องมาจากการทดสอบจริงจากสมรภูมิสงคราม
รุ่น DW-5600C DW-5600E  DW-5900  DW-6600  DW-6900 เป็นที่มีคุณสมบัติในการเดินทางท่องอวกาศกับนาซา
ในปี 2012 Casio ได้จำหน่ายรุ่น GB-6900 ซึ่ง จี-ช็อค ที่รวมฺฟังก์ชันการใช้งานบลูทูธ ซึ่ง Casio อ้างว่าแบตเตอรี่ CR2032 เพียงหนึ่งก้อนมีอายุการใช้งานถึงสองปี
วัดตาลล้อม
วัดตาลล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมือง อำเภอเมืองชลบุรี จังหวัดชลบุรี
วัดตาลล้อม เดิมชื่อ วัดณรงค์จอมสุวรรณ ประชาชนนิยมเรียก "วัดตาลล้อม" เริ่มสร้างเมื่อ พ.ศ. 2417 ซึ่งมีขุนณรงค์ จอมสุวรรณ กำนันตำบลบางทราย เป็นผู้มอบที่ดินถวายสร้างวัดจำนวน 31 ไร่ 2 งาน 32 วา ได้รับอนุญาตให้สร้างวัดเมื่อ พ.ศ. 2417 ได้รับพระราชทานวิสุงคามสีมา เมื่อวันที่ 1 มกราคม พ.ศ. 2519 เขตวิสุงคามสีมา กว้าง 40 เมตร ยาว 60 เมตร มีการย้ายวัดมาตั้งอยู่ฝั่งตรงข้ามซึ่งเป็นที่ของขุนณรงค์เช่นเดียวกัน เมื่อวัดย้ายมาอยู่ที่ใหม่จึงได้เปลี่ยนชื่อด้วย เพราะสถานที่ตั้งของวัดแห่งใหม่นี้ล้อมรอบด้วยต้นตาลกลายเป็นวัดอยู่กลางดงตาล
อุโบสถหลังเก่า ได้รับการขึ้นทะเบียนเป็นโบราณสถาน ประกาศในราชกิจจานุเบกษาเล่มที่ 116 ตอนที่ พิเศษ 17 ง. ลงวันที่ 27 มีนาคม 2541 พื้นที่โบราณสถานโดยประมาณ 3 ไร่ 2 งาน 20.5 ตารางวา ลักษณะอาคารเป็นอาคารก่ออิฐถือปูน ผังรูปสี่เหลี่ยมผืนผ้า หลังคาทรงจั่วเครื่องไม้มุงกระเบื้องดินเผาหางแหลมมีชายคาปีกนกยื่นออกมาหน้าบันด้านหน้าและหลังปูนปั้นรูปหงส์จีนประดับด้วยลายก้านขด ภายในประดิษฐานพระพุทธรูปประธานปูนปั้นลงรักปิดทอง ปางมารวิชัย บนฐานชุกชี พร้อมพระอัครสาวกขนาบข้าง มีพระพุทธรูปปูนปั้นลงรักปิดทองประทับยืนทรงเครื่องใหญ่ มีจิตรกรรมฝาผนังเกี่ยวกับเรื่องพุทธประวัติ ภายนอกมีเจดีย์ราย 2 องค์ ลักษณะเป็นเจดีย์ก่ออิฐถือปูนย่อมุมไม้สิบสอง ส่วนฐานบางส่วนจมอยู่ในดิน องค์ระฆังย่อมุมทรงเครื่องมีลายปูนปั้นเป็นสายสังวาลตกแต่ง ส่วนยอดเจดีย์มีบัลลังก์สี่เหลี่ยมย่อมุมรองรับชุดบัวคลุ่มเถา ถัดขึ้นไปชำรุดหักหาย
พ.ศ. 213
พุทธศักราช 213 ใกล้เคียงกับ ก่อน ค.ศ. 331
ฟานฮั่นเหอฉือจ่างจงจู
ฟานฮั่นเหอฉือจ่างจงจู (ตังกุต: ; ; Pearl in the Palm) เป็นอภิธานศัพท์สองภาษาของภาษาจีนและภาษาตังกุต หนังสือฉบับสมบูรณ์เพียงเล่มเดียวที่พิมพ์ด้วยแม่พิมพ์ไม้ในสมัยคริสต์ศตวรรษที่ 12 ถูกค้นพบในเมืองร้างฮาราฮอตอ (ตังกุต: ; ) ของอาณาจักรเซี่ยตะวันตก นอกจากนี้หน้าหนึ่งจากสำเนาอีกฉบับของ ฟานฮั่นเหอฉือจ่างจงจู ฉบับพิมพ์รุ่นเดียวกันถูกพบที่กลุ่มถ้ำทางทิศเหนือของถ้ำมั่วเกาในปี พ.ศ. 2532 หนังสือเล่มนี้ถ่ายเสียงของคำในภาษาจีนเป็นอักษรตังกุต และการออกเสียงอักษรตังกุตเป็นอักษรจีน และเป็นแหล่งข้อมูลที่สำคัญมากสำหรับสัทวิทยาเชิงประวัติของภาษาตังกุต และเป็นแหล่งข้อมูลหลักก่อนที่จะมีการเผยแพร่พจนานุกรมภาษาเดียวของภาษาตังกุต
การค้นพบ
ในปี พ.ศ. 2452 นักสำรวจชาวรัสเซีย ปอตร์ คอซลอฟ (Пётр Кузьми́ч Козло́в) ได้ขุดค้นพบข้อความและสิ่งประดิษฐ์จำนวนหนึ่งในพื้นที่กองธงเอเจน (ᠡᠵᠡᠨ᠎ᠡ ᠬᠣᠰᠢᠭᠤ; ) ในเขตปกครองตนเองมองโกเลียในของประเทศจีน ซึ่งรวมทั้งหนังสือ ฟานฮั่นเหอฉือจ่างจงจู และได้ส่งกลับไปยังนครเซนต์ปีเตอส์เบิร์ก ประเทศรัสเซีย ที่นั่นอะเลคเซย์ อีวาโนวิช อีวานอฟ (Алексе́й Ива́нович Ивано́в) ศาสตราจารย์แห่งมหาวิทยาลัยเซนต์ปีเตอส์เบิร์ก ผู้ซึ่งตระหนักถึงคุณค่าและเพิ่มชิ้นงานเหล่านั้นเป็นสิ่งสะสมของเขา ปัจจุบันตกเป็นสิ่งสะสมของสถาบันต้นฉบับตัวเขียนแห่งบูรพาทิศของสถาบันวิทยาศาสตร์แห่งรัสเซียในเซนต์ปีเตอส์เบิร์ก
ในปี พ.ศ. 2455 นักวิชาการชาวจีนหลัว เจิ้นอวี้ และอี เฟิ่งเก๋อ  เข้าพบอีวานอฟ เมื่อได้ศึกษาเกี่ยวกับชิ้นงานที่อีวานอฟครอบครอง และได้รับสิทธิ์เข้าถึงส่วนของหนังสือจำนวนเก้าหน้าซึ่งพวกเขาได้ถ่ายสำเนาไว้เพื่อการศึกษา ในปี พ.ศ. 2465 หลัว เจิ้นอวี้ได้พบกับอีวานอฟอีกครั้งในนครเทียนจิน ในตอนนั้นเองที่เขาสามารถเข้าถึงข้อความฉบับเต็มได้ทั้งหมด และได้สั่งให้หลัว ฝูเฉิง (羅福成) บุตรชายของเขาทำสำเนาฉบับเต็มทั้งหมด
ลุค กวานเตน (Luc Kwanten) นักวิชาการชาวเบลเยียมเดินทางเยือนสหภาพโซเวียตในช่วงปลายคริสต์ทศวรรษ 1970 และสามารถถ่ายภาพของหน้าหนังสือ ฟานฮั่นเหอฉือจ่างจงจู ได้ทั้งเล่ม ต่อมาในปี พ.ศ. 2525 หนังสือเล่มนี้ก็เป็นที่รู้จักแพร่หลายขึ้นเมื่อสำเนาภาพถ่ายได้รับการตีพิมพ์ในสหรัฐ
เนื้อหาและรูปแบบ
หนังสือต้นฉบับประกอบด้วย 37 หน้าซึ่งเป็นภาพพิมพ์แกะไม้เข้าเล่มด้วยการทบกลับไปกลับมา คำนำมีเนื้อหาเหมือนกันทั้งภาษาจีนและภาษาตังกุต จากประโยคที่ว่า "ถ้าคุณไม่เรียนภาษาตังกุต, คุณจะร่วมกับหมู่ชนชาวตังกุตได้อย่างไร; ถ้าคุณไม่เข้าใจภาษาจีน, จะรวมเป็นส่วนหนึ่งกับชาวฮั่นได้อย่างไร" (不學番言，則豈和番人之眾；不會漢語，則豈入漢人之數) หนังสือเล่มนี้มีวัตถุประสงค์เพื่ออำนวยความสะดวกให้ชาวตังกุตและชาวจีนได้เรียนรู้ภาษาของกันและกัน
หนังสือประกอบด้วยคำศัพท์ 414 คำ แบ่งตามพลังทั้งสาม (天地人) ออกเป็นเก้าหมวดได้แก่ เทห์ฟากฟ้า ภาพท้องฟ้า การเปลี่ยนแปลงของท้องฟ้า วัตถุภาคพื้นดิน ภาพแผ่นดิน การใช้ภูมิประเทศ ร่างกายมนุษย์ ขั้นตอนของมนุษย์ เรื่องราวของมนุษย์ โดยมีหมวดหมู่ที่เนื้อหาครอบคลุมมากที่สุดคือ เรื่องราวของมนุษย์ซึ่งคิดเป็นครึ่งหนึ่งของเนื้อหาทั้งหมด
แต่ละรายการประกอบด้วยสี่องค์ประกอบเรียง จากขวาไปซ้าย สัทอักษรภาษาจีนแทนเสียงภาษาตังกุต อักษรตังกุต อักษรจีน และสัทอักษรภาษาตังกุตแทนเสียงภาษาจีน หนังสือเล่มนี้มีความสำคัญในการทำความเข้าใจและตีความภาษาตังกุตที่เป็นภาษาสูญแล้ว
เทรูมิ อิซูมิ
ประวัติ
เทรูมิ อิซูมิ เกิดที่จังหวัดคานางาวะ และอยู่ในสังกัดแพลตตินัมพาสปอร์ต และมีชื่อเล่นคือ เทรูมิน ใน ค.ศ. 2010 เธอทำหน้าที่เป็นเรซควีนในรายการซูเปอร์จีที อีวานเกเลียนเรซซิง (รับบทเป็น มากินามิ มาริ อิลลัสเทรียส) และใน ค.ศ. 2011 เธอได้เข้าร่วมเป็นสมาชิกไอดอลกรุ๊ป predia และในปีเดียวกันนี้ เธอได้รับเลือกให้เป็นมิสแฟลช 2012 แต่ก็ไม่ได้รับการตอบสนองในรอบสุดท้าย
ชีวิตส่วนตัว
เธอเป็นสมาชิกชมรมเทนนิสของโรงเรียนระดับชั้นมัธยมต้น และแข่งขันในระดับเมืองได้เป็นอันดับที่ 4 ตลอดจนได้เป็นเชียร์ลีดเดอร์ของมหาวิทยาลัย และเป็นเพื่อนร่วมสถาบันกับ สึโบะกิ ไซกะ ซึ่งเป็นเพื่อนร่วมทีมเชียร์ด้วยเช่นกัน ทั้งนี้ เธอมีพี่ชายอายุมากกว่าเธอ 4 ปี อีกหนึ่งคน
ไทอะเยลโลว์ริบบอนราวด์ดิโอลโอ๊กทรี
"ไทอะเยลโลว์ริบบอนราวด์ดิโอลโอ๊กทรี" (Tie a Yellow Ribbon Round the Ole Oak Tree, "(ขอให้)ผูกริบบิ้นสีเหลืองไว้ที่รอบต้นโอ๊กเก่า") เป็นเพลงของดอว์น ร่วมร้องโดยโทนี ออร์แลนโด เขียนโดยเออร์วิน เลวีน และแอล. รัสเซลล์ บราวน์ และโปรดิวซ์โดยแฮงก์ เมเดรสและเดฟ แอปเพลล์ "ไทอะเยลโลว์ริบบอนราวด์ดิโอลโอ๊กทรี" เป็นเพลงดังไปทั่วโลกในปี 1973 ติดอันดับ 1 ทั้งสหรัฐอเมริกาและสหราชอาณาจักร ยาวนาน 4 สัปดาห์ในเดือนเมษายน ค.ศ. 1973 และอันดับ 1 ในชาร์ตออสเตรเลียนาน 7 สัปดาห์ตั้งแต่เดือนพฤษภาคมถึงกรกฎาคม 1973 และเป็นซิงเกิ้ลที่ที่ขายดีที่สุดประจำปี 1973 ทั้งในสหรัฐอเมริกาและสหราชอาณาจักร
เพลงนี้ยังประสบความสำเร็จบนคลื่นวิทยุเพลงคันทรี ในเวอร์ชันของจอห์นนี คาร์เวอร์ และแบร์รี แมนิโลว์ ในเวอร์ชันของคาร์เวอร์ มีชื่อเรียกง่าย ๆ ว่า "เยลโลว์ริบบอน" ติดท็อป 10 ในชาร์ตบิลบอร์ด ฮอตคันทรีซิงเกิ้ลส์ ในเดือนมิถุนายน 1973 เพลงนี้ได้รับความนิยมอีกครั้งในปี 1981 จากเหตุการณ์ Iranian hostage crisis
เพลงนี้ติดอันดับ 37 ในการจัดอันดับของนิตยสารบิลบอร์ดในหัวข้อ เพลงยอดเยี่ยมที่สุดตลอดกาล
ที่มาของเพลง
แนวความคิดเริ่มต้นในการผูกริบบอนสีเหลืองเป็นสัญลักษณ์นั้นเกิดขึ้นในศตวรรษที่ 19 ที่หญิงสาวที่ผูกริบบอนสีเหลืองที่ผมเพื่อบ่งบอกถึงการอุทิศให้สามีหรือคนรักในกองทหารม้าของสหรัฐอเมริกา (แต่งในเครื่องยศ) และเพลง "She Wore a Yellow Ribbon" ก็เป็นแรงบันดาลใจให้ภาพยนตร์ในชื่อเดียวกันของจอห์น เวย์น
สัญลักษณ์ริบบอนสีเหลืองเป็นที่รู้จักกันถ้วนหน้าของพลเรือนในคริสต์ทศวรรษ 1970 เป็นการรำลึกถึงการจากไปของคนรัก ไม่ว่าจะเป็นทหารหรือไปอยู่ในคุก ที่พวกเขาจะเป็นที่ต้อนรับในการกลับบ้านเสมอ ในสิงคโปร์ Singapore Prison Service ได้ใช้ชื่อโครงการว่า เยลโลว์ริบบอน โดยได้แรงบันดาลใจจากเพลงนี้เช่นกัน
ในเดือนตุลาคม 1970 นักหนังสือพิมพ์ พีต ฮามิลล์เขียนบทความลงในนิวยอร์กโพสต์ เรื่อง "Going Home" เกี่ยวกับเด็กนักเรียนมหาวิทยาลัยที่ไปเที่ยวโดยรถบัสไปยังชายหาดในฟอร์ดลอเดอร์เดล และเป็นเพื่อนกับอดีตนักโทษที่มองดูผ้าเช็ดหน้าสีเหลืองบนต้นโอ๊กข้างถนนในบรันส์วิก รัฐจอร์เจีย ซึ่งฮามิลล์ก็อ้างว่าเคยได้ยินเรื่องราวปากต่อปากเช่นนี้มาก่อน
เดือนมิถุนายน 1972 หลังจากนั้น 6 เดือน บทความ "Going Home" ถูกตีพิมพ์อีกครั้ง และเอบีซี-ทีวี ก็ได้ออกอากาศรายการที่แสดงโดยเจมส์ เอิร์ล โจนส์ รับบทเป็นนักโทษที่กลับมา หลังจากนั้นเดือนครึ่ง เออร์วิน เลวีนและ แอล. รัสเซลล์ บราวน์จดลิขสิทธิ์เพลง "ไทอะเยลโลว์ริบบอนราวด์ดิโอลโอ๊กทรี" ผู้เขียนพูดว่าได้ยินเรื่องราวของทหารม้า ขณะที่พีต ฮามิลล์ต้องการฟ้องร้องการละเมิดมา สิ่งหนึ่งที่ทำให้ฮามิลล์ตัดสินใจทำเช่นนี้เพราะ เดือนพฤษภาคม 1993 เพลงนี้ขายได้ 3 ล้านชุดภายในเวลา 3 สัปดาห์ ขณะที่สถานีวิทยุต่างถล่มเล่นเพลงนี้ถึง 3 ล้านครั้ง ในเวลา 17 ปีต่อกัน แต่ฮามิลล์ก็ยกฟ้องไป
ในปี 1979-1980 ขณะที่ทูตอเมริกันถูกจับตัวโดยนักเรียนชาวอิหร่านในสถานทูตอเมริกาที่เมืองเตหะราน โครงการริบบอนสีเหลืองถูกใช้เพื่อสนับสนุนการถูกจับตัว
และในช่วงกลางทศวรรษที่ 1980 เพลงนี้ยังรู้จักกันอย่างกว้างขวางในฟิลิปปินส์ เนื่องจากเป็นสัญลักษณ์ของการที่นางคอราซอน อากีโน นำแนวร่วมปฏิวัติพลังประชาชนโค่นล้มอำนาจเผด็จการของ นายเฟอร์ดินานด์ มาร์กอส
พ.ศ. 214
พุทธศักราช 214 ใกล้เคียงกับ ก่อน คริสต์ศักราช 330
ปฏิบัติการความทรหด
แผนความทรหดทั้งสองแผนได้มีส่วนร่วมในการสร้างฐานทัพทหารปลอม(ฐานทัพในเอดินบะระและตอนใต้ของอังกฤษ) ซึ่งๆได้ลวงว่าจะมีการรุกรานที่นอร์เวย์(แผนความทรหดเหนือ)และปาดกาแล(แผนความทรหดใต้) ปฏิบัติการได้มีจุดมุ่งหมายเพื่อหันเหความสนใจของฝ่ายอังษะจากนอร์ม็องดีและ หลังจากการรุกราน เมื่อวันที่ 6 มิถุนายน ค.ศ. 1944 เพื่อชะลอการเสริมกำลังโดยให้ความโน้มน้าวแสดงให้เห็นแก่เยอรมันว่า การยกพลขึ้นบกนั้นเป็นการโจมตีที่เบี่ยงเบนความสนใจได้อย่างหมดจด
เลตอิตบี
เลตอิตบี (Let It Be) เป็นผลงานสตูดิโออัลบั้มชุดที่ 12 และเป็นสตูดิโอลำดับสุดท้ายของวงร็อกอังกฤษ เดอะบีตเทิลส์ ออกขายเมื่อวันที่ 8 พฤษภาคม ค.ศ. 1970 ภายใต้สังกัดแอปเปิล หลังจากนั้นไม่นานวงได้ประกาศแยกวง
เพลงส่วนใหญ่ในอัลบั้ม เลตอิตบี บันทึกเสียงเดือนมกราคม 1969 ก่อนที่จะบันทึกเสียงและออกอัลบั้ม Abbey Road เสียอีก แต่ด้วยเหตุผลบางประการจึงไม่ได้ออก นักวิจารณ์และแฟนบางคนอย่าง มาร์ก เลวิสโอห์น แย้งว่า Abbey Road ควรจะถือว่าเป็นอัลบั้มชุดสุดท้ายของวง เลตอิตบี เดิมตั้งใจไว้ว่าจะออกก่อนอัลบั้ม Abbey Road แต่แล้วกลางปี 1969 ตั้งชื่อไว้ว่า Get Back แต่เนื่องจากเดอะบีตเทิลส์ไม่พอใจกับผลงานอัลบั้มนี้ ที่มิกซ์และรวบรวมโดยกลีน จอห์นส แล้วเวอร์ชันใหม่ที่สร้างสรรค์จากเทปสตูดิโอโดยฟิล สเปกเตอร์ในปี 1970 จนออกมาในชุด เลตอิตบี ในที่สุด
อัลบั้มนี้ยังถือเป็นเพลงประกอบภาพยนตร์ในภาพยนตร์ชื่อเดียวกันในปี 1970 ที่เป็นภาพยนตร์สารคดีของวงในระหว่างการซ้อมและการบันทึกเสียง ขณะที่ 2 เพลงที่ออกมาก่อนคือ "Get Back" และ "Let It Be" ก็ถูกรีมิกซ์ใหม่โดยสเป็กเตอร์ในการออกอัลบั้มชุดนี้
ถึงแม้อัลบั้มชุดได้เสียงวิจารณ์ด้านลบจากนิตยสารโรลลิงสโตนในปีนั้นที่ออก แต่เมื่อเวลาผ่านไปอัลบั้มนี้ก็ติดอยู่ในอันดับ 86 ของนิตยสารดังกล่าวในหัวข้อ 500 อัลบั้มยอดเยี่ยมตลอดกาลในปี 2003
พ.ศ. 215
พุทธศักราช 215 ใกล้เคียงกับ ก่อน คริสต์ศักราช 329
ศูนย์วิทยพัฒนา มหาวิทยาลัยสุโขทัยธรรมาธิราช จังหวัดอุดรธานี
ศูนย์วิทยพัฒนา มหาวิทยาลัยสุโขทัยธรรมธิราช จังหวัดอุดรธานี (Regional Distance Education Center-Udon Thani, Sukhothai Thammathirat Open University) เป็นศูนย์ให้บริการการศึกษาในส่วนภูมิภาค 1 ใน 10 แห่งของมหาวิทยาลัยสุโขทัยธรรมาธิราช "ศูนย์วิทยพัฒนา มสธ. อุดรธานี" ให้บริการครอบคลุมพื้นที่ 14 จังหวัด ได้แก่ กาฬสินธุ์ ขอนแก่น ชัยภูมิ นครพนม นครราชสีมา บึงกาฬ มหาสารคาม มุกดาหาร ร้อยเอ็ด เลย  สกลนคร หนองคาย หนองบัวลำภู และอุดรธานี
ประวัติ
'''ศูนย์วิทยพัฒนา มสธ. อุดรธานี''' แรกเริ่มก่อสร้างด้วยมหาวิทยาลัยได้รับงบประมาณแผ่นดินในปี พ.ศ. 2531 เพื่อก่อสร้าง "ศูนย์วิทยบริการ" ขยายไปยังภูมิภาต่างๆของประเทศ
จนต่อมาในปี พ.ศ. 2541 ได้เปิดให้บริการที่จังหวัดอุดรธานี ลำปาง พร้อมกันเป็นลำดับที่ 3 ของการขยายศูนย์วิทยบริการของมหาวิทยาลัย
ปัจจุบันมหาวิทยาลัยได้เปิดดำเนินการทั้งหมด 10 แห่ง และได้เปลี่ยนชื่อเป็น "ศูนย์วิทยพัฒนา" ซึ่งหมายถึง "แหล่งพัฒนาความรู้" เพื่อให้ครอบคลุมภารกิจที่มหาวิทยาลัยกำหนดให้ศูนย์ฯ เป็นเสมือนตัวแทนของมหาวิทยาลัยในส่วนภูมิภาค โดยมีขอบข่ายงานกว้างขวาง ทั้งการให้บริการแก่นักศึกษาทุกระดับที่เปิดสอนในมหาวิทยาลัย จึงจำเป็นต้องมีความคล่องตัวในการดำเนินงาน เพื่อให้สอดคล้องประสานกับแนวนโยบายของมหาวิทยาลัย
ซึ่งในปี พ.ศ. 2540 มหาวิทยาลัยได้จัดตั้ง "สำนักวิทยพัฒนา" ขึ้นเป็นหน่วยงานภายในอย่างไม่เป็นทางการเพื่อเป็นศูนย์กลางในการบริหารจัดการ ติดต่อประสานงาน ติดตามประเมินผล และเอื้ออำนวยต่อการดำเนินงานของศูนย์วิทยพัฒนาให้บรรลุตามวัตถุประสงค์ที่มหาวิทยาลัยกำหนด
คำว่า "ศูนย์วิทยพัฒนา" ไม่ได้หมายถึง วิทยาเขตของมหาวิทยาลัย แต่เป็นเสมือนตัวแทนของมหาวิทยาลัยที่ตั้งอยู่ในส่วนภูมิภาคกระจายตามภาคต่างๆ ของประเทศ ปัจจุบันมี 10 จังหวัด ได้แก่ ศูนย์ฯนครศรีธรรมราช นครสวรรค์ อุบลราชธานี เพชรบุรี สุโขทัย ลำปาง อุดรธานี ยะลา จันทบุรี และนครนายก
เขตพื้นที่รับผิดชอบ
ศูนย์วิทยพัฒนา มสธ. อุดรธานี มีเขตพื้นที่รับผิดชอบในส่วนของภาคตะวันออกเฉียงเหนือ (ด้านทิศตะวันตก) 11 จังหวัด ได้แก่ ประกอบด้วย 17 ศูนย์สนามสอบโรงเรียน
'''จังหวัดกาฬสินธุ์
'''จังหวัดขอนแก่น
'''จังหวัดชัยภูมิ
'''จังหวัดนครราชสีมา
'''จังหวัดบึงกาฬ
'''จังหวัดมหาสารคาม
'''จังหวัดเลย
'''จังหวัดสกลนคร
'''จังหวัดหนองคาย
'''จังหวัดหนองบัวลำภู
'''จังหวัดอุดรธานี
ดูเพิ่ม
มหาวิทยาลัยสุโขทัยธรรมาธิราช
วอมชา
วอมชา (Łomża, ) เป็นเมืองทางเหนือ-ตะวันออกของประเทศโปแลนด์ ห่างจากกรุงวอร์ซอ 90 ไมล์ (150 กม.) และห่างจากเมืองเบียวิสตอค 50 ไมล์ (81 กม.) ตั้งอยู่บนฝั่งแม่น้ำนาเรฟ วอมชาเป็นเมืองสำคัญด้านการค้า การศึกษาและศูนย์กลางด้านวัฒนธรรม ใน ค.ศ. 1795 อยู่ภายใต้การปกครองของปรัสเซีย ต่อจากนั้นจึงถูกรัสเซียปกครองตั้งแต่ตอนต้นของคริสต์ศตวรรษที่ 19 จนกระทั่งสิ้นสุดสงครามโลกครั้งที่หนึ่ง ในสงครามโลกครั้งที่สอง รัสเซียได้เข้ายึดครองใน ค.ศ. 1939 และกลับคืนเป็นของโปแลนด์ใน ค.ศ. 1945
แกรนด์สปอร์ตกรุ๊ป
ประวัติ
ปี พ.ศ. 2504 นายกิจ พฤกษ์ชะอุ่ม อดีตนักบาสเกตบอล ก่อตั้งกิจการห้องแถวเล็กๆ ในย่านวงเวียน 22 กรกฎาคม จำหน่ายเสื้อผ้ากีฬาและอุปกรณ์กีฬา ต่อมาปี พ.ศ. 2512 แกรนด์สปอร์ตได้เป็นบริษัทเครื่องกีฬาไทยบริษัทแรกที่ติดตรา "Made in Thailand" บนเสื้อผ้ากีฬา เพื่อให้ชื่อเสียงของสินค้าเป็นที่รู้จัก ปี พ.ศ. 2514 แกรนด์สปอร์ต ได้รับเลือกให้เป็นชุดกีฬาในการแข่งขันกีฬาเอเชี่ยนเกมส์ ครั้งที่ 6 ที่ประเทศไทย เป็นเจ้าภาพ และในปี พ.ศ. 2522 ได้ขยายการส่งออกสู่ ประเทศฮ่องกงและประเทศบาห์เรน และได้ก่อตั้งแผนกวิจัยและพัฒนาผลิตภัณฑ์ขึ้นภายในองค์กร เป็นบริษัทแรกในอุตสาหกรรมเครื่องกีฬาของคนไทย เมื่อถึงปี พ.ศ. 2525 ได้ก่อตั้งบริษัท แกรนด์มาร์เก็ตติ้ง จำกัด ขึ้นมาเป็นบริษัทในเครือ เพื่อทำการตลาดอุปกรณ์กีฬาในประเทศ และเมื่อปี พ.ศ. 2527 ได้รับรางวัลสินค้าไทยดีเด่นจากสมาคมนิยมไทย รับพระราชทานโล่จากสมเด็จเจ้าฟ้าฯ กรมพระศรีสวางควัฒน วรขัตติยราชนารี ซึ่งอีกปีถัดมา แกรนด์สปอร์ตก็ได้ขยายการส่งออกไปสู่ประเทศตะวันออกกลาง คือ ประเทศกาตาร์ ประเทศโอมาน ประเทศคูเวต และ ประเทศคีร์กีซสถาน
สัญลักษณ์บริษัท
เป็นสัญลักษณ์ลายปีกนก และได้รับการพัฒนาจนเป็นที่ยอมรับทั้งภายในประเทศไทยและนอกประเทศ มีความหมายที่บ่งบอกถึงความอ่อนนุ่ม และความประณีต
ฟุตบอล
ทีมชาติ
สโมสร
วอลเลย์บอล
ทีมชาติ สโมสร
ปัจจุบัน
อดีต
พ.ศ. 216
พุทธศักราช 216 ใกล้เคียงกับ ก่อน ค.ศ. 328
ต้นไม้กินคน
ต้นไม้กินคน มีความหมายถึงพืชกินสัตว์ซึ่งมีขนาดใหญ่จนสามารถกินมนุษย์หรือสัตว์ขนาดใหญ่อื่นๆได้ ในปัจจุบันยังไม่พบพืชลักษณะนี้อยู่จริง แต่ก็มีบันทึกที่ไม่สามารถยืนยันได้ที่ระบุถึงอยู่พืชเหล่านี้อยู่ ในปัจจุบัน พืชกินสัตว์ซึ่งมีขนาดใหญ่ที่สุดก็คือ Nepenthes rajah ซึ่งสามารถจับสัตว์เลี้ยงลูกด้วยนมขนาดเล็กกินได้
ต้นไม้แห่งมาดากัสการ์
เรื่องของต้นไม้กินคนที่เป็นที่รู้จักอย่างแพร่หลายนั้นมีที่มาจากเรื่ิองที่แต่งให้หนังสือพิมพ์ นิวยอร์คเวิลด์ ของ เอ็ดมัน สเปนเซอร์ ในบทความมีจดหมายที่ตีพิมพ์ จากผู้ซึ่งอ้างตัวว่าเป็นนักสำรวจชาวเยอรมัน ชื่อ คาร์ล ลิช "Karl Liche" (หรือ Carl Liche ) ได้รายงานการพบเห็นการบูชายันต์ของชนเผ่า Mkodo แห่งมาดากัสการ์โดยบังเอิญ และเหตุการณ์นี้ได้ถูกหนังสือพิมพ์ต่างๆ หยิบยกขึ้นมาเป็นประเด็น รวมถึงหนังสือพิมพ์เซาท์ออสเตรเลียรีจิสเตอร์ ฉบับวันที่ 27 ตุลาคม พ.ศ. 2417 ซึ่งทำให้เรื่องราวนี้ได้แพร่กระจายออกไปเป็นวงกว้าง
"The slender delicate palpi, with the fury of starved serpents, quivered a moment over her head, then as if instinct with demoniac intelligence fastened upon her in sudden coils round and round her neck and arms; then while her awful screams and yet more awful laughter rose wildly to be instantly strangled down again into a gurgling moan, the tendrils one after another, like great green serpents, with brutal energy and infernal rapidity, rose, retracted themselves, and wrapped her about in fold after fold, ever tightening with cruel swiftness and savage tenacity of anacondas fastening upon their prey."
เรื่องราวของต้นไม้กินคนแห่งมาดากัสการ์นี้ได้รับการเผยแพร่อีกครั้งในพ.ศ. 2467 โดยอดีตผู้ว่าการรัฐมิชิแกน Chase Osborn ได้ประพันธ์หนังสือเรื่อง Madagascar, Land of the Man-eating Tree. ซึ่งอ้างถึงเรื่องของ Liche และระบุว่าชนพื้นเมืองและมิชชันนารีล้วนรู้จักต้นไม้ชนิดนี้
ในหนังสือ Salamanders and other Wonders, พ.ศ. 2498 นักประพันธ์วิทยาศาสตร์ Willy Ley ได้ระบุว่าทั้งเผ่า Mkodo และต้นไม้กินคนนี้ไม่มีอยู่จริง
ปลาสลิดหินฟ้าหางส้ม
ปลาสลิดหินฟ้าหางส้ม หรือ ปลาแดมเซลฟ้าหางส้ม (Blue devil damsel, Cornflower sargeantmajor, Sapphire devil, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีรูปร่างและลักษณะทั่วไปคล้ายกับปลาในวงศ์เดียวกันชนิดอื่น ๆ ต่างกัน คือ ลักษณะแตกต่างทางเพศของปลาทั้ง 2 เพศ คือ ปลาตัวผู้จะมีการพัฒนาสีส้มขึ้นตามครีบต่าง ๆ เช่น ครีบหาง, ครีบท้อง ส่วนปลาตัวเมียจะไม่มีพัฒนาการดังกล่าว แต่ในบางแหล่งอาศัย ปลาตัวเมียจะมีจุดสีดำขึ้นบริเวณด้านหลังของครีบหาง
จัดเป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม ปัจจุบันสามารถเพาะขยายพันธุ์ได้แล้ว แต่ปลาในตลาดปลาสวยงามส่วนใหญ่ ยังถูกนำเข้ามาจากทะเลฟิลิปปินและอินโดนีเซีย
พระเจ้าบาเยงทเว
พระเจ้าบาเยงทเว (ဘုရင်ထွေး, ; c. คริสต์ทศวรรษ 1470–1533) กษัตริย์องค์ที่ 2 แห่งอาณาจักรแปรครองสิริราชสมบัติระหว่าง ค.ศ. 1526 ถึง 1532 อาณาจักรเล็ก ๆ ของพระองค์สถาปนาขึ้นโดยพระราชบิดาของพระองค์ พระเจ้าตะโดเมงสอ ใน ค.ศ. 1482 ต่อมาถูกพิชิตโดย รัฐฉาน เมื่อ ค.ศ. 1532 และถูกจับเป็นตัวประกันไปยัง พม่าตอนบน กระทั่งถูกปล่อยตัวออกมาในภายหลังและเดินทางกลับมายัง เมืองแปร แต่ได้รับการปฏิเสธจากพระราชโอรสของพระองค์ พระเจ้านรปติ ที่ขึ้นสืบราชบัลลังก์ต่อมาทำให้พระองค์ต้องเดินทางเร่ร่อนพเนจรไปในป่า กระทั่งสวรรคตที่บริเวณชายแดนเมืองแปร เมื่อเดือนมิถุนายน ค.ศ. 1533
1533
อำเภอกลาง (เทศมณฑลโฆนจ์)
อำเภอกลางของเทศมณฑลโฆนจ์ เป็นอำเภอในเทศมณฑลโฆนจ์ จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 30,779 คนใน 5,544 ครัวเรือน อำเภอนี้มีเพียงเมืองเดียวคือโฆนจ์ และมี 2 ตำบล คือ ตำบลเซย์ฟอบอดและตำบลแทงเกนอแรก
วัดสวนตาล
วัดสวนตาล อาจหมายถึง
พ.ศ. 218
พุทธศักราช 218 ใกล้เคียงกับ ก่อน ค.ศ. 326
Polyadenylation
Polyadenylation เป็นการเติมหาง poly (A) tail เข้าไปในสำเนาอาร์เอ็นเอ (RNA transcript) ซึ่งปกติจะเป็นชนิดเอ็มอาร์เอ็นเอ (mRNA) โดยหาง poly (A) tail จะประกอบด้วยอดีโนซีนโมโนฟอสเฟส (adenosine monophosphate) หลายโมเลกุล กล่าวอีกนัยก็คือ มันเป็นส่วนของอาร์เอ็นเอซึ่งมีแต่เบสชนิดอะดีนีน (adenine) ในเซลล์ยูคาริโอต polyadenylation เป็นส่วนของกระบวนการซึ่งสร้างเอ็มอาร์เอ็นเออันพร้อมแปลรหัส (mature mRNA) ส่วนในแบคทีเรียจำนวนมาก ส่วนหาง poly (A) tail จะโปรโหมตให้สลายเอ็มอาร์เอ็นเอ ดังนั้น จึงเป็นส่วนของกระบวนการแสดงออกของยีน
เฟอร์รารี่ เอฟ12เบอร์ลิเนตทา
เฟอร์รารี่ เอฟ12เบอร์ลิเนตทา (Ferrari F12berlinetta) หรือเรียกสั้น ๆ ว่า Ferrari F12 เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ เอฟ12เบอร์ลิเนตทา ได้เปิดตัวครั้งแรกที่งานเจนีวามอเตอร์โชว์ ปี ค.ศ. 2012 เพื่อมาแทนที่รุ่น เฟอร์รารี่ 599 ซึ่งได้ยกเลิกการผลิตไปในปี ค.ศ. 2012 ด้วยเครื่องยนต์ที่พัฒนามาใหม่ ขนาด 6.3 ลิตร V12 เพื่อใช้กับ เอฟ12เบอร์ลิเนตทา คันนี้ ทำให้รถได้รับรางวัล "รถที่มีสมรรถนะดีที่สุดและเครื่องยนต์ที่ดีที่สุด ที่เหนือ 4.0 ลิตรขึ้นไป" (Best Performance category and Best Engine above 4.0 litres) จากรางวัลเครื่องยนต์นานาชาติแห่งปี (International Engine of the Year Awards) นอกจากนี้ยังติดชื่อ "ซูเปอร์คาร์แห่งปี 2012" บนนิตยสารท็อป เกียร์ อีกด้วย